РЕШЕНИЕ НА СЪВЕТА
от 14 октомври 2009 година
за назначаване на генералния секретар, върховен представител за Общата външна политика и политика на сигурност, на Съвета на Европейския съюз за периода от 18 октомври 2009 г. до 31 октомври 2009 г.
(2009/772/ЕО, Евратом)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 207, параграф 2 от него,
като взе предвид Договора за създаване на Европейската общност за атомна енергия, и по-специално член 121, параграф 2 от него,
като има предвид, че:
(1)
Мандатът на настоящия генерален секретар, върховен представител за Общата външна политика и политика на сигурност, на Съвета на Европейския съюз ще приключи на 17 октомври 2009 г. (1)
(2)
Генералният секретар, върховен представител за Общата външна политика и политика на сигурност, на Съвета на Европейския съюз следва да бъде назначен до 31 октомври 2009 г.,
РЕШИ:
Член 1
Г-н Javier SOLANA MADARIAGA се назначава за генерален секретар, върховен представител за Общата външна политика и политика на сигурност, на Съвета на Европейския съюз за периода от 18 октомври 2009 г. до 31 октомври 2009 г.
Член 2
Председателят на Съвета уведомява г-н Javier SOLANA MADARIAGA за настоящото решение.
Настоящото решение се публикува в Официален вестник на Европейския съюз.
Съставено в Брюксел на 14 октомври 2009 година.